A 13-a misiune Starlink a decolat de la Kennedy Space Center din Florida. 60 de sateliți, trimiși pe orbită.
A 13-a misiune Starlink a decolat de la Kennedy Space Center din Florida. Misiunea a dus încă 60 de sateliți Starlink pe orbită. Serviciul de internet broadband Starlink are nevoie de minim 1.440 de sateliți.
SpaceX continuă să adauge sateliți la galaxia Starlink. Astăzi, încă o rachetă Falcon 9 a decolat de la Kennedy Space Center din Florida.A fost a 13-a misiune Starlink și a fost cu noroc pentru Elon Musk. Încă 60 de sateliți au fost plasați cu succes pe orbită, ceea ce duce numărul total al sateliților Starlink la 835.Dar, mai e ceva până la cifra de 1.440 de sateliți de la care serviciul de internet broadband al SpaceX va putea deveni operațional. Și aici nu e vorba doar de lansările de rachete, ci de capacitatea de producție.În prezent, fabrica SpaceX nu poate produce mai mult de 120 de sateliți pe lună. Însă planurile lui Elon Musk sunt mari. Pe lângă cei 12.000 de sateliți programați, SpaceX a solicitat aprobare pentru încă 30.000 de sateliți.